text: Støjberg: Danmark gør klar til grænsekontrol
  29 december 2015 kl. 15.14
  Kontrol ved den dansk-tyske grænse kan være meget nært forestående, bekræfter Syd- og Sønderjyllands Politi.
  Regeringen har bedt politiet om at forberede sig på, det kan blive aktuelt med en øget kontrol ved indrejse i Danmark.
  Også Syd- og Sønderjyllands Politi, der står for kontrollen af den dansk-tyske grænse, har lagt planer, hvis der skulle blive genindført grænsekontrol.
  Det bekræfter tillidsmanden i politikredsen, Niels Hedeager, over for TV SYD.
  Det er endnu ikke endeligt besluttet, hvordan og i hvilken grad en eventuel øget dansk grænsekontrol skal foregå.
  Inger Støjberg (V), udlændinge, integrations- og boligminister, forklarer her situationen med muligheden for midlertidig grænsekontrol:
  
  